text: Advarsel: Pas på kalkunkød
  10 marts 2015 kl. 20.34
  Fødevarestyrelsen advarer mod at spise kalkunkød, der kan være inficeret med salmonella.
  Det er Haderslev-firmaet grisogko, der har konstateret salmonella i deres kalkungryde med hibiscus/peber marinade.
  Hvis kødet ikke er helt gennemstegt eller ligger sammen med andre fødevarer, kan man blive smittet med salmonella, advarer Fødevarestyrelsen.
  Symptomerne ved en salmonellainfektion kan blandt andet være diarré, kvalme, mavesmerter, opkast og feber.
  